හිටපු ජනාධිපති මහින්ද රාජපක්ෂ සමඟ උගන්ඩාවට යාම සඳහා ඔහුගේ පුත් යෝෂිත රාජපක්ෂ කළ ඉල්ලීමක් කඩුවෙල මහේස්ත්‍රාත් ධම්මික හේමපාල අද ප්‍රතික්ෂේප කළා.මහේස්ත්‍රාත්වරයා එහිදී සදහන් කර ඇත්තේ එම ඉල්ලීම මහාධිකරණයට යොමු කරන ලෙසයි.සී.එස්.එන්. නාලිකාව සම්බන්ධයෙන් වන නඩුවට අදාළව යෝෂිත රාජපක්ෂ ඇතුළු 5 දෙනෙකු ඇප මත මුදා හැර සිටින අතර, ඔවුන්ට විදේශගතවීම ද තහනම් කර තිබෙනවා.හිටපු ජනාධිපති මහින්ද රාජපක්ෂ, උගන්ඩාවට යන්නේ එහි නව ජනාධිපතිවරයාගේ පදවි ප්‍රාප්ති උත්සවයටයි.